Qishloq xoʻjaligiga moʻljallanmagan yer uchastkalarini xususiylashtirish va elektron onlayn-auksion orqali ijaraga berish tartib-taomillari soddalashtirilishi munosabati bilan Vazirlar Mahkamasining “Qishloq xoʻjaligiga moʻljallanmagan yer uchastkalarini xususiylashtirish toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2022-yil 14-fevraldagi 71-son qaroriga oʻzgartirish va qoʻshimchalar kiritish toʻgʻrisida
(law, 2022-11-30)

Qishloq xoʻjaligiga moʻljallanmagan yer uchastkalarini xususiylashtirish va elektron onlayn-auksion orqali ijaraga berish tartib-taomillarini soddalashtirish maqsadida, shuningdek, Oʻzbekiston Respublikasi Prezidentining “Tadbirkorlik muhitini yaxshilash va xususiy sektorni rivojlantirish orqali barqaror iqtisodiy oʻsish uchun shart-sharoitlar yaratish borasidagi navbatdagi islohotlar toʻgʻrisida” 2022-yil 8-apreldagi PF-101-son hamda “Qoraqalpogʻiston Respublikasida tadbirkorlik, innovatsion texnologiyalar va infratuzilmalarni jadal surʼatlarda rivojlantirish orqali aholi farovonligini oshirishning qoʻshimcha chora-tadbirlari toʻgʻrisida” 2022-yil 31-avgustdagi PF-213-son farmonlari, Oʻzbekiston Respublikasi Prezidentining “Iqtisodiyotda davlat ishtirokini yanada qisqartirish va xususiylashtirishni jadallashtirishga oid qoʻshimcha chora-tadbirlar toʻgʻrisida” 2022-yil 18-martdagi PQ-168-son hamda “Oʻzbekiston Respublikasi Prezidentining tadbirkorlar bilan 2022-yildagi “ochiq muloqoti”da belgilangan vazifalarni amalga oshirish chora-tadbirlari toʻgʻrisida” 2022-yil 30-avgustdagi PQ-364-son qarorlari ijrosini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Qishloq xoʻjaligiga moʻljallanmagan yer uchastkalarini xususiylashtirish toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2022-yil 14-fevraldagi 71-son qaroriga ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: xususiylashtirilayotgan yer uchastkasini sotib olish qiymatini tabaqalashtirilgan holda kamaytirish; yer uchastkalarini elektron onlayn-auksion orqali realizatsiya qilish muddatlari va bosqichlarini qisqartirish; yer uchastkalarini elektron onlayn-auksion orqali realizatsiya qilishdan tushgan mablagʻlarning bir qismini tuman va shaharlar ixtiyorida qoldirish; kichik sanoat, yoshlar sanoat va tadbirkorlik zonalari hududidagi yer uchastkalarini elektron onlayn-auksion orqali realizatsiya qilishning xususiyatlarini belgilash. 2. Oʻzbekiston Respublikasi Investitsiyalar va tashqi savdo vazirligi ikki oy muddatda Kichik sanoat zonalari toʻgʻrisidagi nizom hamda Yoshlar sanoat va tadbirkorlik zonasi toʻgʻrisida nizomga oʻzgartirish va qoʻshimchalar kiritish toʻgʻrisida Vazirlar Mahkamasi qarori loyihasini kiritsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin. 1. Qarorga 1-ilovada: 13-bandidagi “uch” soʻzini “besh” soʻzi bilan almashtirilsin; 14-bandning sakkizinchi xatboshisi “kelib chiqib” soʻzlaridan keyin “(bir kvadrat metrgacha boʻlgan aniqlikda)” soʻzlari bilan toʻldirilsin; 21-band quyidagi tahrirda bayon etilsin: “21. Xususiylashtirilayotgan yer uchastkasini sotib olish uchun toʻlov quyidagi tartibda avtomatik taqsimlanadi: a) Vazirlar Mahkamasining “Davlat kadastri sohasida davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qaroriga muvofiq mulk huquqini davlat roʻyxatidan oʻtkazish boʻyicha davlat xizmatlarini koʻrsatganlik uchun — tegishli Davlat kadastrlari palatasi hududiy boshqarmasiga, uning 10 foizi Oʻzbekiston Respublikasi Davlat soliq qoʻmitasi huzuridagi Kadastr agentligining budjetdan tashqari jamgʻarmasining maxsus gʻaznachilik hisobvaragʻiga (4014); b) ushbu Reglamentning 14-bandiga muvofiq yer uchastkasi va unga tutash hududning topografik rejasini tayyorlash boʻyicha davlat xizmatlarini koʻrsatganlik uchun — tegishli Davlat kadastrlari palatasi hududiy boshqarmasi hisobvaragʻiga; v) 3 foizi — “Yerxususiylashtirish” AATni texnik qoʻllab-quvvatlash ishlari uchun Davlat aktivlarini boshqarish agentligining hisobvaragʻiga; g) 0,5 foizi — toʻlovlarni tasdiqlash Yagona billing tizimi orqali amalga oshirilganligi uchun Axborot-kommunikatsiya texnologiyalarini rivojlantirish jamgʻarmasining Elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; d) qolgan mablagʻlarning: 50 foizi — Qoraqalpogʻiston Respublikasi respublika budjeti, viloyatlarning viloyat budjetlari va Toshkent shahrining shahar budjeti maxsus gʻazna hisobvaraqlariga ularning qoʻshimcha manbalari sifatida yoʻnaltiriladi va uning 30 foizi — jismoniy va yuridik shaxslarga yetkazilgan mulkiy zararlarni kompensatsiya qilish boʻyicha hududiy maqsadli jamgʻarmaga, 70 foizi — Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari huzuridagi Tadbirkorlik infratuzilmasini rivojlantirish jamgʻarmasiga yoʻnaltiriladi; 50 foizi — mazkur yer uchastkalari joylashgan tuman (shahar)lar budjetiga ularning qoʻshimcha manbalari sifatida oʻtkaziladi.”; 1-ilovaning 3-bosqich “Muddatlar” ustuni quyidagi tahrirda bayon etilsin: “5 ish kuni”; 22-band quyidagi tahrirdagi xatboshi bilan toʻldirilsin: “Ariza beruvchi, zarur hollarda Davlat aktivlarini boshqarish agentligining tegishli hududiy boshqarmasiga murojaat qilgan holda chop etilgan qogʻoz shaklidagi yer uchastkasiga mulk huquqini beruvchi davlat orderining aslini olishi ham mumkin.”; 4-ilova quyidagi tahrirda bayon etilsin: Xususiylashtirilayotgan yer uchastkasini sotib olish qiymati quyidagi formula orqali hisoblanadi: a) yuridik shaxslarga doimiy foydalanish (egalik qilish) yoki ijara huquqi asosida berilgan yer uchastkalari uchun: b) umrbod meros qilib qoldirilgan, doimiy foydalanish (egalik qilish) yoki ijara huquqi asosida Oʻzbekiston Respublikasi fuqarolariga tegishli yer uchastkalari uchun: bunda: S — xususiylashtirilayotgan yer uchastkasining sotib olish qiymati (soʻmda); Kyur, Kjis — yuridik va jismoniy shaxslar uchun sotib olish qiymatini aniqlashda oʻsha kunda belgilangan bazaviy soliq stavkasining Toshkent va Nukus shaharlari hamda viloyat markazlarida 10 baravari, boshqa hududlarda 5 baravari (1 kvadrat metr uchun soʻmda); S — xususiylashtirilayotgan yer uchastkasining maydoni (kvadrat metrda); V — Vazirlar Mahkamasining “Davlat kadastri sohasida davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qarori bilan davlat reyestridan koʻchirmani berish va koʻchmas mulk obyektlarini roʻyxatga olish xizmatlariga belgilangan stavkalar asosida (soʻmda); T — bir gektar yer maydoni uchun bazaviy hisoblash miqdorining besh baravari hisobidan kelib chiqib hisoblanadigan yer uchastkasi va unga tutash hududning topografik rejasini tayyorlash uchun toʻlov miqdori (soʻmda)”; 2. Qarorga 2-ilovaning matni quyidagi tahrirda bayon etilsin: 1. Ushbu Nizom tadbirkorlik va shaharsozlik faoliyatini amalga oshirish uchun qishloq xoʻjaligiga moʻljallanmagan boʻsh turgan yer uchastkalarini mulk va ijara huquqi asosida elektron onlayn-auksion orqali realizatsiya qilish tartibini belgilaydi. 2. Ushbu Nizom talablari yer uchastkalarini mulk huquqi va ijara huquqi asosida ajratishga nisbatan: yakka tartibda uy-joy qurish va uy-joyni obodonlashtirish uchun; koʻchmas mulk obyektlari joylashgan yer uchastkalari uchun; qishloq xoʻjaligiga moʻljallangan yer uchastkalari uchun; “K — savdo” avtomatlashtirilgan axborot tizimi orqali ijaraga berish nazarda tutilgan hollarda; chet el investitsiyalari ishtirokidagi korxonalarga, xalqaro birlashmalar va tashkilotlarga, chet el jismoniy va yuridik shaxslariga berish uchun; davlat-xususiy sheriklik va ijtimoiy sheriklik loyihalarini amalga oshirish uchun; maxsus iqtisodiy zonalar hududidagi yer uchastkalari uchun tatbiq etilmaydi. 3. Ushbu Nizomda quyidagi asosiy tushunchalardan foydalaniladi: “E-AUKSION” elektron savdo platformasi (keyingi oʻrinlarda — savdo platformasi) — elektron onlayn-auksion tashkil etish va oʻtkazish uchun zarur axborotni kiritish, saqlash va qayta ishlash, shuningdek, istagi boʻlgan jismoniy va yuridik shaxslarning bunday auksion jarayoniga kirish va ularda qatnashish imkonini taʼminlaydigan axborot tizimi; “YERELEKTRON” avtomatlashtirilgan axborot tizimi (keyingi oʻrinlarda — “YERELEKTRON” AAT) — yer uchastkalari berish boʻyicha materiallarni toʻplash, koʻrib chiqish va vakolatli organlar va tashkilotlar bilan kelishish tartibotlarini amalga oshirishga moʻljallangan avtomatlashtirilgan axborot tizimi; boʻsh turgan yer uchastkasi (keyingi oʻrinlarda — yer uchastkasi) — binolar va inshootlar joylashmagan, hech qanday majburiyatlar yoki taqiqlar oʻrnatilmagan hamda jismoniy va yuridik shaxslarga qonunchilikka muvofiq ajratib berilmagan, davlat mulki boʻlgan, qishloq xoʻjaligiga moʻljallanmagan yer uchastkasi; yer uchastkasining boshlangʻich narxi — yer uchastkasiga mulk va ijara huquqining auksionga qoʻyish uchun belgilangan narxi; ijarachi — yer uchastkasining ijara shartnomasini ushbu Nizomda belgilangan shartlar asosida va tartibda tuzgan nodavlat yuridik yoki jismoniy shaxs; ishtirokchi — savdo platformasidan belgilangan tartibda roʻyxatdan oʻtib, auksionda qatnashish uchun ariza bergan jismoniy yoki yuridik shaxs; loyiha-qidiruv tashkiloti — “OʻzGASHKLITI” MChJ yoki tegishli ravishda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan davlat xaridlari toʻgʻrisidagi qonunchilikka muvofiq uch tomonlama (Qoraqalpogʻiston Respublikasi Vazirlar Kengashi va hokimliklar — buyurtmachi, Davlat aktivlarini boshqarish agentligining hududiy boshqarmasi — xizmat xarajatlarini toʻlovchi va loyiha qidiruv tashkiloti — buyurtmani bajaruvchi) shartnoma boʻyicha jalb qilinadigan loyiha-qidiruv tashkiloti; master-reja — maʼlum bir tanlangan yer uchastkasi yoki hudud uchun ishlab chiqilib, uni rivojlantirish yoʻnalishlari va ixtisoslashuvi hamda batafsil rejalashtirish loyihasi, qurilish loyihasi, iqtisodiy asoslari va loyiha hujjatlarini oʻzida jamlagan ham iqtisodiy ham shaharsozlik, texnik-iqtisodiy asoslar va grafika qismlaridan iborat loyiha hujjati hisoblanadi; operator — savdo platformasida auksion tashkil etish hamda oʻtkazish vakolati berilgan “Elektron onlayn-auksionlarni tashkil etish markazi” davlat unitar korxonasi; professional loyiha tashkiloti — buyurtmachi bilan tuziladigan shartnoma asosida loyihalashtirish topshirigʻini hamda u asosida master-rejani ishlab chiquvchi, ularning kelishilishi va tasdiqlanishini taʼminlovchi hamda tashqi muhandislik-kommunikatsiya infratuzilmasini loyihalashtirish ishlarini bajaruvchi tashkilot; xabarnoma — savdo platformasida muayyan boʻsh turgan yer uchastkasini mulk huquqi yoki ijara huquqi asosida realizatsiya qilish boʻyicha auksion oʻtkazilishi haqidagi axborot; shaxsiy kabinet — ishtirokchiga auksionda buyurtma berish, ularda qatnashish, shartnomalarni imzolash, shaxsiy hisobni boshqarish, uning holati va boshqa statistik maʼlumotlarni koʻrish hamda operator tomonidan joʻnatilayotgan xabarlar bilan tanishib borish imkonini beruvchi savdo platformasining maxsus boʻlimi; elektron onlayn-auksion (keyingi oʻrinlarda — auksion) — savdo platformasi orqali jismoniy va yuridik shaxslarga auksion obyektini realizatsiya qilish (ijaraga berish) boʻyicha narxni oshirib borish tamoyilida onlayn oʻtkaziladigan savdo shakli. 4. Agar yer uchastkalari aholi punktlarining bosh rejalariga, aholi punktlari qismlarini batafsil rejalashtirish loyihalariga yoki hududlarni kompleks rivojlantirish va rejalashtirish boʻyicha boshqa hujjatlarga, xususan, master-reja talablariga yoxud yer uchastkalaridan foydalanishning ruxsat berilgan turlariga muvofiq boʻlsa, ular mulk huquqi asosida auksionga qoʻyiladi. Shaharsozlik hujjatlari mavjud boʻlmaganda yoki uning talablariga mos kelmagan taqdirda, yer uchastkalari ijara huquqi asosida auksionga qoʻyiladi. 5. Yer uchastkalari tadbirkorlik va shaharsozlik faoliyatini amalga oshirish uchun mulk yoki ijara huquqi asosida auksion orqali ushbu Nizomga 1-ilovaga muvofiq sxema boʻyicha realizatsiya qilinadi. Quyidagi holatlarda yer uchastkalari tadbirkorlik va shaharsozlik faoliyatini amalga oshirish uchun master-reja ishlab chiqilib, u asosida realizatsiya qilinadi: maydoni 1 gektar (shaharlarda 0,2 gektar) va undan ortiq boʻlgan yer uchastkasida savdo kompleksi, logistika markazi va xizmat koʻrsatish kompleksini tashkil etish uchun; turizm hududi sifatida belgilangan mahallalarni rivojlantirish uchun; yer uchastkasini qishloq xoʻjaligiga moʻljallangan yerlar toifasidan chiqarib, savdo va xizmat koʻrsatish, shu jumladan yoʻl boʻyi infratuzilmasi obyektlari tashkil etish uchun. Bunda, loyihalashtirish topshirigʻi va master-reja ishlab chiqish uchun xizmat haqi Davlat aktivlarini boshqarish, transformatsiya va xususiylashtirish jamgʻarmasidan toʻlab beriladi va keyinchalik yer uchastkalarini sotishdan tushgan mablagʻlar hisobidan qoplanadi. Master-rejani ishlab chiqishga xalqaro ekspertlar va xalqaro moliya tashkilotlari ham jalb etilishi mumkin. 6. Yer uchastkasini tanlash materiallari Davlat soliq qoʻmitasi huzuridagi Kadastr agentligi Davlat kadastrlari palatasining tuman (shahar) filiallari (keyingi oʻrinlarda — filial), tuman (shahar) qurilish boʻlimlari va loyiha-qidiruv tashkiloti tomonidan tayyorlanadi. Yer uchastkasini tanlash materiallarini kelishish va (yoki) ular boʻyicha xulosalar berish ushbu Nizomda nazarda tutilgan tartibda vakolatli tashkilotlar tomonidan amalga oshiriladi. Vakolatli tashkilotlarning rahbarlari yer uchastkasini tanlash materiallari boʻyicha oʻz vaqtida kelishilishi va xulosalar chiqarilishi, shuningdek, ularni oʻz vaqtida koʻrib chiqmaslik oqibatlari uchun shaxsiy javobgarlikni oʻz zimmalariga oladi. 7. Sogʻliqni saqlash vazirligi hamda Davlat geologiya va mineral resurslar qoʻmitasi Davlat soliq qoʻmitasi huzuridagi Kadastr agentligi Davlat kadastrlari palatasiga (keyingi oʻrinlarda — Davlat kadastrlari palatasi) tadbirkorlik faoliyati uchun berilishi mumkin boʻlmagan hududlar koordinatalarini koʻrsatgan holda elektron xaritalarni Davlat kadastrlari yagona tizimiga taqdim etadi. Taqdim etilgan elektron xaritalarda tadbirkorlik faoliyati uchun berilishi mumkin boʻlmagan hududlar koordinatalari mavjud boʻlmagan taqdirda, yer uchastkasini tanlash materiallari kelishilgan, ular boʻyicha xulosalar esa ijobiy deb hisoblanadi. Transport vazirligi huzuridagi Avtomobil yoʻllari qoʻmitasi Davlat kadastrlar palatasiga umumiy foydalanishdagi avtomobil yoʻllari hamda avtomobil yoʻllari hamda avtomobil yoʻllarining yoʻl boʻyi mintaqasi hududining World Geodetic System 1984 (keyingi oʻrinlarda — WGS-84) koordinatalar tizimida elektron xaritalarini Davlat kadastrlari yagona tizimiga taqdim etadi. Elektron xaritalarni taqdim etish, shuningdek, vakolatli tashkilotlar tomonidan yer uchastkasini tanlash materiallarini kelishish va (yoki) ular boʻyicha xulosalar berish, shu jumladan, Ekologiya va atrof-muhitni muhofaza qilish davlat qoʻmitasi organlari tomonidan ekologik ekspertizadan oʻtkaziladigan obyektlarni qurishga yer uchastkasini tanlash materiallari boʻyicha xulosa berish uchun toʻlov undirilmaydi. 8. Oʻzbekiston Respublikasi Davlat aktivlarini boshqarish agentligining hududiy boshqarmalari yer uchastkasini auksionga chiqarishda buyurtmachi hisoblanadi. Davlat aktivlarini boshqarish agentligi va (yoki) uning hududiy boshqarmalari loyihalashtirish topshirigʻi va master-reja ishlab chiqish uchun professional loyiha tashkilotlarini shartnoma asosida jalb qiladi. Professional loyiha tashkilotlari loyihalashtirish topshirigʻini hamda u asosida master-rejani ishlab chiqib, Arxitektura va shaharsozlik kengashlari (yoki loyiha ofislari) bilan kelishilishi va tasdiqlanishini taʼminlaydi. 9. Auksion natijalari boʻyicha pul mablagʻlari operatorning maxsus hisobvaragʻida yigʻiladi va auksion gʻolibi tomonidan yer uchastkasi qabul qilinganligi tasdiqlangandan soʻng buyurtmachi hisobvaragʻiga belgilangan tartibda operator xizmat haqi chegirilgan qolda oʻtkazib beriladi. 10. Tuman (shahar) qurilish boʻlimi filial bilan birgalikda hududlar va aholi punktlari, master-reja va shaharsozlik hujjatlari, shuningdek, jismoniy va yuridik shaxslar, mahallada tadbirkorlikni rivojlantirish, aholi bandligini taʼminlash va kambagʻallikni qisqartirish masalalari boʻyicha tuman (shahar) hokimi yordamchilarining “YERELEKTRON” AATning ochiq elektron portali orqali yuborilgan takliflarini koʻrib chiqish natijalari asosida tadbirkorlik va shaharsozlik faoliyati uchun berish mumkin boʻlgan yer uchastkalari boʻyicha yer tanlash materiallaridan iborat takliflarni tayyorlaydi. Takliflarni tayyorlash vaqtida yer uchastkasi va unga tutash hududning yer osti kommunikatsiyalarini topografik xaritada aks ettirish uchun maxsus asbob-uskunalarga ega boʻlgan hamda tanlangan hududdagi koʻchalarning qizil chiziqlarini belgilab berish imkoniyati mavjud loyiha-qidiruv tashkiloti joyiga chiqqan holda yer uchastkasi va unga tutash hududning yer osti kommunikatsiyalari aks ettirilgan topografik xaritasini mahalliy koordinatalar tizimida elektron shaklda tayyorlaydi. Hududlar va aholi punktlarining shaharsozlik hujjatlari mavjud boʻlmagan holatlarda tuman (shahar) qurilish boʻlimi tomonidan filial bilan birgalikda ishlab chiqilgan yer uchastkalari boʻyicha takliflar tegishli hududiy arxitektura va shaharsozlik kengash bilan kelishiladi. 11. Tuman (shahar) qurilish boʻlimi hamda filial yer uchastkalari boʻyicha yer tanlash materiallaridan iborat takliflarni va topografik xaritani tayyor boʻlishiga koʻra “YERELEKTRON” AAT orqali tuman (shahar) hokimligiga kiritib boradi. 12. Tuman (shahar) qurilish boʻlimi va filial taklifga quyidagilarni kiritadi: yer uchastkasining WGS-84 ochiq koordinatalar tizimida shartli chegaralari; yer uchastkasi va unga tutash hududning yer osti kommunikatsiyalari aks ettirilgan topografik xaritasini; yer uchastkasining joylashuv sxemasi va geolokatsiyasi; yer uchastkasi, jumladan, uning maydoni (gektarda), yer uchastkasining yer fondi toifasi haqida qisqacha maʼlumot; chegaradosh yer uchastkalaridan foydalanish turlari koʻrsatilgan vaziyat bilan bogʻliq sxema; hududning ijtimoiy infratuzilma obyektlari bilan taʼminlash normalariga muvofiqligi qismi boʻyicha shaharsozlik qoidalari talablariga rioya qilgan holda yer uchastkasidan foydalanishning ruxsat berilgan turlari; mazkur yer uchastkasida qurilishga ruxsat berilgan yoki taqiqlangan obyektlar turlari roʻyxati; yer uchastkasiga tutash hududlardagi obyektlarning belgilangan maqsadi va turlari; yer uchastkasini kamida ikki tomondan oʻrab turgan obyektlarning raqamli fotosurati; umumiy foydalanishdagi avtomobil yoʻllarigacha boʻlgan masofa toʻgʻrisidagi maʼlumotlar; shaharsozlik cheklovlari qoʻyilgan holda foydalanish boʻyicha asoslangan takliflar. Takliflarda shaharsozlik hujjatlariga va (yoki) yer uchastkasi tanlangan hududning (massivning) loyiha konsepsiyasiga muvofiq ijaraga beriladigan yer uchastkasidan foydalanish shartlari, shu jumladan qurilishni boshlash va foydalanishga topshirish muddatlari kiritilishi mumkin. 13. Tuman (shahar) hokimligi “YERELEKTRON” AATga kiritilgan takliflarga asosan kadastr yigʻmajildini rasmiylashtirish uchun buyurtmani shakllantiradi va uni elektron hujjat almashinuvi yoʻli bilan bir ish kunida filialga yuboradi. 14. Filial tuman (shahar) hokimligidan buyurtma olgandan keyin uch ish kunida kadastr yigʻmajildini tayyorlash uchun har bir yer uchastkasi boʻyicha tanlash materiallarini shakllantiradi, yer uchastkasiga oʻziga xos raqam beradi va ularni “YERELEKTRON” AATga joylashtiradi. 15. Yer uchastkalarini tanlash materiallari “YERELEKTRON” AATga joylashtirilgan paytda quyidagi vakolatli tashkilotlarga bir vaqtda avtomatik tarzda yuboriladi: a) kelishish uchun: tegishli hududlar va inshootlardan rejim asosida foydalanish hamda ularni ekspluatatsiya qilish boʻyicha — mazkur obyektlardan foydalanadigan hamda ularni ekspluatatsiya qiladigan tashkilotlar; yongʻin xavfsizligi boʻyicha — yongʻin xavfsizligi boʻlimlari, Toshkent shahrida — yongʻin xavfsizligi boshqarmasi; yoʻl harakati xavfsizligi boʻyicha — davlat yoʻl harakati xavfsizligi xizmati hududiy organlariga; Qoraqalpogʻiston Respublikasi Turizm va madaniy meros vazirligi, viloyatlar va Toshkent shahar turizm va madaniy meros bosh boshqarmalariga; Transport vazirligi huzuridagi Avtomobil yoʻllari qoʻmitasining Qoraqalpogʻiston Respublikasi va viloyatlar avtomobil yoʻllari bosh boshqarmalariga; b) xulosalar olish uchun: Qoraqalpogʻiston Respublikasi Ekologiya va atrof-muhitni muhofaza qilish qoʻmitasi, viloyatlar va Toshkent shahar ekologiya va atrof-muhitni muhofaza qilish boshqarmalariga; Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik agentligi va uning hududiy boʻlinmalariga. v) qurilish obyektini tashqi muhandislik-kommunikatsiya tarmoqlariga ulash mumkin boʻlgan quvvatlar toʻgʻrisida maʼlumotlar taqdim etish uchun — muhandislik-kommunikatsiya tarmoqlaridan foydalanuvchi (elektr, aloqa, gaz, neft, suv, kanalizatsiya va boshqa) tashkilotlarga. Bunda, Davlat aktivlarini boshqarish agentligi, Kadastr agentligi va Qurilish vazirligi organlari tomonidan vakolatli tashkilotlarning kelishuv jarayonlari monitoring qilib boriladi va kelishuv muddatlari buzilgan holatlar boʻyicha Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil devoniga murojaat yuborilishi mumkin. 16. Ushbu Nizomning 15-bandida nazarda tutilgan tashkilotlar tomonidan ularga soʻrov tushgan kundan boshlab uch ish kunida “YERELEKTRON” AATga qabul qilingan qaror (xulosa) haqida elektron raqamli imzo bilan tasdiqlanadigan tegishli belgi qoʻyiladi. Bunda, muhandislik-kommunikatsiya tarmoqlaridan foydalanuvchi tashkilotlar “YERELEKTRON” AAT orqali har bir yer uchastkasi boʻyicha qurilish obyektini tashqi muhandislik-kommunikatsiya tarmoqlariga ulash mumkin boʻlgan quvvatlar toʻgʻrisida maʼlumotlarni taqdim etadi. Kelishuv hech qanday eʼtiroz va shartlarsiz amalga oshiriladi. Kelishuv rad etilganda sohaga oid qonunchilik hujjatlari normalariga havolalar qilingan holda yer uchastkasini tadbirkorlik va shaharsozlik faoliyati uchun ajratish imkoni yoʻqligining asoslangan sabablari koʻrsatiladi hamda mazkur yer uchastkalari aynan qaysi jihatdan ushbu normalarga muvofiq emasligi aks ettiriladi. Qoraqalpogʻiston Respublikasi Ekologiya va atrof-muhitni muhofaza qilish qoʻmitasi, viloyatlar va Toshkent shahar ekologiya va atrof-muhitni muhofaza qilish boshqarmalari hamda Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik agentligi va uning hududiy boʻlinmalari yer uchastkasi boʻyicha tegishli xulosa tuzadi hamda uni elektron shaklda “YERELEKTRON” AATga kiritadi va elektron raqamli imzo bilan tasdiqlaydi. Xulosalar ijobiy yoki salbiy boʻlishi mumkin. Xulosaning sarlavhasida “Ijobiy xulosa” yoki “Salbiy xulosa” degan soʻzlar koʻrsatiladi. Ijobiy xulosada yer uchastkasining mulkdoriga yoki ijarachisiga nisbatan shaharsozlik hamda boshqa norma va qoidalarga rioya etish talablari bayon etiladi. Salbiy xulosada sohaga oid qonunchilik hujjatlari normalariga havolalar qilingan holda tadbirkorlik yoki shaharsozlik faoliyatini amalga oshirish uchun yer uchastkalarini ajratish imkoni yoʻqligining asoslangan sabablari koʻrsatiladi hamda mazkur yer uchastkalari aynan qaysi jihatdan ushbu normalarga muvofiq emasligi aks ettiriladi. Shu bilan birga, rad etish sabablarini bartaraf etish yuzasidan mavjud boʻlgan barcha imkoniyatlar va qayta kiritishni nazarda tutuvchi tavsiyalar taqdim etiladi. 17. “YERELEKTRON” AATga koordinatalari kiritilgan tadbirkorlik va shaharsozlik faoliyati uchun berilishi mumkin boʻlmagan hududlarda joylashgan, salbiy xulosalar berilgan yer uchastkalari auksionga chiqarilmaydi va ajratish imkoni yoʻqligining asoslangan sabablari koʻrsatilgan holda “YERELEKTRON” AATda ushbu xulosa olingan kundan boshlab bir ish kuni ichida eʼlon qilinadi. 18. Yer uchastkasi boʻyicha vakolatli tashkilotlardan kelishilgandan va ijobiy xulosalar “YERELEKTRON” AATga joylashtirilgandan soʻng filial toʻrt ish kunida kadastr yigʻmajildini tayyorlaydi va tuman (shahar) hokimligiga yuboradi. Filialning kadastr yigʻmajildini tayyorlash hamda hududiy boshqarmaning yer uchastkasiga boʻlgan huquqni davlat roʻyxatidan oʻtkazish boʻyicha xarajatlari Vazirlar Mahkamasining “Davlat kadastri sohasida davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qarori talablariga muvofiq belgilanadi va tuman (shahar) mahalliy budjeti mablagʻlari hisobidan qoplanadi. 19. Tuman (shahar) hokimligi ikki ish kunida: a) “E-qaror” tizimida qaror loyihasini ishlab chiqadi, kelishadi va roʻyxatdan oʻtkazadi hamda “Kadastr va roʻyxatdan oʻtkazish integratsiyalashgan axborot tizimi” orqali mulk huquqi bilan yer uchastkasiga boʻlgan huquqni davlat roʻyxatidan oʻtkazish uchun tegishli Davlat kadastrlari palatasining Qoraqalpogʻiston Respublikasi, viloyatlar va Toshkent shahar boshqarmalariga (keyingi oʻrinlarda — Davlat kadastrlari palatasining hududiy boshqarmasi) yuboradi; b) quyidagilarni belgilaydi va “YERELEKTRON” AATga kiritadi: auksionga chiqariladigan boʻsh turgan yer uchastkasining huquq turini; yer uchastkasi boʻyicha yoki undan foydalanishga nisbatan mavjud cheklovlarni; auksionga ijara huquqi bilan chiqariladigan yer uchastkasi boʻyicha ijara muddati va tegishli hokim tomonidan ERI kaliti orqali imzolangan ijara shartnomasining loyihasini namunaviy shaklga muvofiq mazkur Nizomga 2-ilovaga binoan. Ijara shartnomasida shaharsozlik hujjatlariga va (yoki) yer uchastkasi tanlangan hududning (massivning) loyiha konsepsiyasiga muvofiq yer uchastkasidan foydalanish shartlari, shu jumladan qurilishni boshlash va foydalanishga topshirish muddatlari kiritilishi mumkin. 20. Davlat kadastrlari palatasi hududiy boshqarmasi ikki ish kunida: buyurtmada koʻrsatilgan yer uchastkasi maʼlumotlarining Koʻchmas mulkka boʻlgan huquqlarning davlat reyestridagi maʼlumotlarga muvofiqligini tekshiradi; yer uchastkasiga nisbatan taqiqning yoki xatlovning mavjudligini tekshiradi; tegishli tuman (shahar) hokimligi nomiga yer uchastkasiga boʻlgan mulk huquqini davlat roʻyxatidan oʻtkazadi va koʻchirmani “YERELEKTRON” AAT kiritadi. 21. Tuman (shahar) hokimligi va Davlat kadastrlari palatasi hududiy boshqarmasi tomonidan maʼlumotlar “YERELEKTRON” AATga kiritilganidan soʻng: a) yer uchastkasi mulk huquqi bilan auksionga chiqarilganda va barcha hujjatlar toʻliq taqdim etilgandan boshlab Davlat aktivlarini boshqarish agentligining hududiy boshqarmasi yetti ish kunida: eng yaxshi takliflarni tanlash orqali baholovchi tashkilotni aniqlash, u bilan shartnoma tuzish, yer uchastkasining bozor qiymatini aniqlash ishlarining tashkil etilishini taʼminlaydi; baholash tashkiloti tomonidan tayyorlangan hisobot asosida “YERELEKTRON” AATga yer uchastkasining boshlangʻich narxini kiritadi; b) yer uchastkasi ijara huquqi bilan auksionga chiqarilganda “YERELEKTRON” AAT avtomatik ravishda tegishli tuman (shahar) uchun belgilangan yer uchastkasini ijaraga berishning minimal qiymati asosida auksionga chiqarilayotgan yer uchastkasini ijaraga olish huquqining boshlangʻich narxini belgilaydi; v) Davlat aktivlarini boshqarish agentligi va (yoki) uning hududiy boshqarmasi: mazkur nizomga muvofiq master-reja ishlab chiqiladigan yer uchastkalarini tanlaydi; master-rejani ishlab chiqish uchun professional loyiha tashkilotlarini jalb qiladi; yer uchastkasini master-reja bilan yoki master-rejasiz auksionga chiqarish boʻyicha ovozlarni shakllantirish uchun oʻn kunlik muddatga muhokamaga operatorning savdo platformasiga joylashtiradi; belgilangan muddatda master-rejasiz savdoga chiqarish boʻyicha ovozlar shakllanmagan (yoki kam boʻlgan) taqdirda, yer uchastkasi master-reja asosida auksionga chiqarilishini taʼminlaydi. Bunda, yer uchastkasi master reja bilan birgalikda baholanadi. 22. Yer uchastkasini ijaraga berishning boshlangʻich narxi quyidagi formula asosida hisoblanadi: bunda: S — yer uchastkasining maydoni, kv.m; P — bir kvadrat metr yer uchastkasi uchun ijaraga berishning minimal qiymati, soʻm/kv.m.; T — yer uchastkasini ijaraga berish muddati, yil; E — yer uchastkasini tanlash materiallarini tayyorlash ishlarining qiymati, yer uchastkasiga boʻlgan huquqlarni davlat roʻyxatidan oʻtkazishga oid xarajatlar, soʻm. Bir kvadrat metr yer uchastkasi uchun ijaraga berishning minimal qiymati har bir tuman (shahar) uchun Qoraqalpogʻiston Respublikasi Vazirlar Kengashi, viloyatlar, Toshkent shahar hokimlari qarorlari bilan tasdiqlanadi. Har bir tuman (shahar) uchun yer uchastkasini ijaraga berishning minimal qiymatini belgilashda hududda mavjud hamda kelgusida markazlashgan manbalar hisobidan barpo etilishi rejalashtirilgan muhandislik-kommunikatsiya tarmoqlariga ulanish nuqtalari inobatga olinadi. Har bir tuman (shahar) va alohida olingan hududlar (massivlar), kichik sanoat, yoshlar sanoat va tadbirkorlik zonalari uchun yer uchastkasini ijaraga berishning minimal qiymati u tasdiqlangan sanadan eʼtiboran bir ish kunida davlat soliq xizmati organlari tomonidan “YERELEKTRON” AATga kiritiladi. Oxirgi tasdiqlangan yer uchastkasini ijaraga berishning minimal qiymati uning yangi qiymati tasdiqlangunga qadar amalda boʻladi. 23. Davlat kadastrlarini yuritish sohasidagi vakolatli tashkilotlar “YERELEKTRON” AAT orqali: tadbirkorlik va shaharsozlik faoliyati uchun berilishi mumkin boʻlmagan muhofaza zonalari hududlarning geografik joylashuvini; ushbu hududda olib borilishi mumkin boʻlmagan tadbirkorlik va shaharsozlik faoliyat turini hamda qurilishi mumkin boʻlmagan obyektlar roʻyxatini keltirgan holda hududlarning geografik joylashuvini Kadastr agentligiga taqdim etib borishlari shart. Tadbirkorlik va shaharsozlik faoliyatini amalga oshirish uchun berilishi mumkin boʻlmagan hududlarning geografik joylashuvi “YERELEKTRON” AAT orqali Kadastr agentligi tomonidan belgilanadigan shaklda taqdim etiladi. Hududlarning geografik joylashuvi davlat kadastrlarini yurituvchi vazirlik va idoralar tomonidan real vaqt rejimida WGS-84 koordinatalar tizimida yangilanadi. Maʼlumotlarning haqqoniyligi va toʻliqligi yuzasidan davlat kadastrlarini yuritish boʻyicha vakolatli organlar rahbarlari javobgardir. 24. Boshlangʻich narxi toʻgʻrisidagi maʼlumotlar “YERELEKTRON” AATga kiritilganidan soʻng yer uchastkasi yoki yer uchastkasiga ijara huquqi buyurtmachi tomonidan avtomatik ravishda auksionga qoʻyish uchun operatorga yuboriladi. 25. Yer uchastkasi ushbu Nizom bilan belgilangan tartibda kelishuv amalga oshirilganligi, ijobiy xulosa olinganligiga qarab har bir yer uchastkasi boʻyicha alohida auksionga chiqariladi. Auksionga chiqarishda yer uchastkasi toʻgʻrisida koʻrsatilishi shart boʻlgan maʼlumotning minimal hajmi quyidagilarni oʻz ichiga olishi lozim: yer uchastkasining oʻziga xos raqami va joylashgan joyi; yer uchastkasiga boʻlgan huquq turi; yer uchastkasi kiradigan yerlar toifasi; yer uchastkasidan ruxsat etilgan foydalanish turi; yer uchastkasi maydoni (gektarda); yer uchastkasini kamida ikki tomondan oʻrab turgan obyektlarning raqamli fotosurati; yer uchastkasiga tutash hududlarning (obyektlarning) belgilangan maqsadi va turlari; qurilish obyektini tashqi muhandislik-kommunikatsiya tarmoqlariga ulash mumkin boʻlgan quvvatlar toʻgʻrisidagi maʼlumotlar; umumiy foydalanishdagi avtomobil yoʻllarigacha boʻlgan masofa; mazkur yer uchastkasida qurilishga ruxsat berilgan yoki taqiqlangan obyektlar turlari roʻyxati; yer uchastkalarining boshlangʻich narxi; yer uchastkasi boʻyicha yoki undan foydalanish huquqiga nisbatan mavjud cheklovlar; yer uchastkasidan foydalanish shartlari va tartibiga taalluqli boshqa axborot. Auksionga ijara huquqi bilan chiqariladigan yer uchastkasi boʻyicha qoʻshimcha ravishda ijara muddati koʻrsatiladi va ijara shartnomasining loyihasi ilova qilinadi. Yer uchastkasi boʻyicha tegishli maʼlumotlar, shu jumladan, fotosuratlar, uning geolokatsiya va koordinatalari toʻliq koʻrsatilmagan holda auksionga chiqarish uchun buyurtma taqdim etilganda, operator tomonidan kamchiliklarni bartaraf etish uchun qaytariladi. Buyurtmachi operator tomonidan qayd etilgan barcha kamchiliklarni bir hafta muddatda bartaraf etib, elektron buyurtmani ushbu band talablariga muvofiq takroran yuboradi. 26. Yer uchastkasini auksionga chiqarish toʻgʻrisidagi maʼlumotlar ikki ish kunida ommaviy axborot vositalarida hamda tuman (shahar) hokimligi va Davlat aktivlarini boshqarish agentligi Internet jahon axborot tarmogʻidagi rasmiy veb-saytlarida eʼlon qilinishi lozim. 27. Savdo platformasida auksion tashkil etish hamda oʻtkazish tartibi Vazirlar Mahkamasining alohida qarori bilan belgilangan tartibda amalga oshiriladi. Yer uchastkalarini mulk huquqida sotish boʻyicha auksionda Oʻzbekiston Respublikasi fuqarolari va yuridik shaxslari ishtirok etish huquqiga ega (chet el investitsiyalari ishtirokidagi korxonalar bundan mustasno). Yuridik va jismoniy shaxslar ijara huquqi asosida yer uchastkalarini sotib olish boʻyicha auksionda qatnashish huquqiga ega. Yer uchastkalarini realizatsiya qilish uchun oʻtkazilgan elektron onlayn-auksion natijalari haqidagi bayonnoma uni taqiqdan yechish, shuningdek, auksion gʻolibi nomiga roʻyxatdan oʻtkazish (hisobga qoʻyish) uchun asos hisoblanadi. Bunda, majburiy tartibda undirish uchun yuborilmagan maʼmuriy jarimalarni toʻlash majburiyati mahalliy hokimlik zimmasida qoladi. 28. Auksion gʻolibi auksion natijalari toʻgʻrisidagi bayonnoma tushgan kundan boshlab oʻn ish kuni mobaynida savdo platformasidagi shaxsiy kabineti orqali ijara shartnomasini elektron raqamli imzo bilan tasdiqlaydi. Ijara shartnomasi taraflar tomonidan imzolangandan soʻng avtomatik ravishda “YERELEKTRON” AAT orqali Davlat kadastrlari palatasining hududiy boshqarmasiga yuboriladi. Auksion gʻolibi mazkur bandda belgilangan muddatda ijara shartnomasini tasdiqlamagan hollarda operator elektron onlayn-auksionlarni tashkil etish hamda oʻtkazish tartibida belgilangan xatti-harakatlarni amalga oshiradi. 29. Yer uchastkalariga boʻlgan huquqlarni davlat roʻyxatidan oʻtkazish Davlat kadastrlar palatasining hududiy boshqarmasi tomonidan ijara shartnomasi tushgan kundan boshlab ikki ish kunida amalga oshiriladi. Koʻchmas mulk obyektlariga boʻlgan huquqlarning davlat reyestridan yer uchastkasiga ijara huquqi davlat roʻyxatidan oʻtkazilganligi toʻgʻrisidagi koʻchirma operatorga “YERELEKTRON” AAT orqali auksion gʻolibiga belgilangan tartibda taqdim etish uchun yuboriladi. Bunda Davlat kadastrlar palatasining hududiy boshqarmasi tomonidan yer uchastkasi joylashgan joydagi davlat soliq xizmati organlariga qonunchilik hujjatlarida belgilangan tartibda maʼlumot yuboriladi. 30. Davlat kadastrlar palatasining hududiy boshqarmasi yer uchastkasiga boʻlgan ijara huquqini davlat roʻyxatidan oʻtkazish boʻyicha xarajatlari Vazirlar Mahkamasining “Davlat kadastri sohasida davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qarori talablariga muvofiq belgilanadi va lotni sotishdan tushgan mablagʻlar hisobidan qoplanadi. 31. Operator yer uchastkasiga boʻlgan ijara huquqini davlat roʻyxatidan oʻtkazish toʻgʻrisidagi koʻchirmani olgandan soʻng uni avtomatik ravishda gʻolibning shaxsiy kabinetiga yuboradi. Agar auksion gʻolibi qonunchilik hujjatlarida belgilangan tartibda yer uchastkasi narxini boʻlib-boʻlib toʻlash imkoniyatidan foydalanish istagini bildirsa, unga koʻchirmani olgan kundan boshlab buyurtmachi bilan yozma shaklda shartnoma imzolash uchun 5 ish kunlik muddat beriladi. Bunda, auksion gʻolibi tomonidan shartnoma imzolanmasa va/yoki shartnoma imzolangandan soʻng toʻlash rad etilsa (toʻlov oʻz vaqtida amalga oshirilmasa) auksion natijalari toʻgʻrisidagi bayonnoma, yer uchastkasini ijaraga olish boʻyicha shartnoma oʻz kuchini yoʻqotgan hisoblanadi hamda bu haqda buyurtmachi oʻzining “YERELEKTRON” AATdagi kabineti orqali Davlat kadastrlar palatasini koʻchmas mulk obyektlariga boʻlgan huquqlarini davlat roʻyxatidan oʻtkazilganligi toʻgʻrisidagi koʻchirmani bekor qilishi toʻgʻrisida hamda operatorni yer uchastkasini takroriy elektron onlayn-auksion savdolariga chiqarish boʻyicha xabardor qiladi. Operator xabarnoma kelib tushgan vaqtda avtomatik ravishda auksion gʻolibini savdo natijalarini oʻz kuchini yoʻqotgan deb topilishi mumkinligi toʻgʻrisida auksion gʻolibini shaxsiy kabineti orqali xabardor qiladi. Auksion gʻolibi tomonidan xabarnoma kelib tushgan vaqtdan boshlab besh kalendar kuni mobaynida ushbu kelishuv rad etilgan taqdirda, operator tomonidan buyurtmanoma buyurtmachiga qaytariladi, kelishuv tasdiqlangan yoki munosabat bildirilmagan taqdirda, yer uchastkasi takroriy elektron onlayn-auksion savdolariga chiqariladi. Auksion gʻolibi shaxsiy kabinetiga yuborilgan xabarnoma bilan oʻz vaqtida tanishmaganligi hamda buyurtmachi tomonidan xabarnomaga kiritilayotgan maʼlumotlar haqqoniyligi uchun operator javobgar hisoblanmaydi. 32. Davlat aktivlarini boshqarish agentligining hududiy boshqarmasi auksion savdosi natijalari toʻgʻrisidagi bayonnomani olgan kundan boshlab bir ish kuni ichida ushbu Nizomga 2-ilovada keltirilgan shaklda yer uchastkasiga mulk huquqini beruvchi davlat orderini (keyingi oʻrinlarda — davlat orderi) rasmiylashtiradi, belgilangan shaklda uni ERI bilan tasdiqlaydi va auksion gʻolibining shaxsiy kabinetiga hamda “YERELEKTRON” AAT orqali Davlat kadastrlari palatasining hududiy boshqarmasiga yuboradi. 33. Davlat orderi gʻolib nomiga yer uchastkasini mulk huquq asosida roʻyxatdan oʻtkazish uchun asos hisoblanadi. Davlat orderi berish uchun davlat boji undirilmaydi. 34. Yer uchastkalariga boʻlgan huquqlarni davlat roʻyxatidan oʻtkazish Davlat kadastrlari palatasining hududiy boshqarmasi tomonidan davlat orderi tushgan kundan boshlab ikki ish kunida amalga oshiriladi. Koʻchmas mulk obyektlariga boʻlgan huquqlarning davlat reyestridan yer uchastkasiga mulk huquqi davlat roʻyxatidan oʻtkazilganligi toʻgʻrisidagi koʻchirma operatorga “YERELEKTRON” AAT orqali auksion gʻolibiga belgilangan tartibda taqdim etish uchun yuboriladi. Bunda Davlat kadastrlari palatasining hududiy boshqarmasi tomonidan yer uchastkasi joylashgan joydagi davlat soliq xizmati organlariga qonunchilik hujjatlarida belgilangan tartibda maʼlumot yuboriladi. 35. Davlat kadastrlari palatasining hududiy boshqarmasi yer uchastkasiga boʻlgan mulk huquqini davlat roʻyxatidan oʻtkazish boʻyicha xarajatlari Vazirlar Mahkamasining “Davlat kadastri sohasida davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qarori talablariga muvofiq belgilanadi va lotni sotishdan tushgan mablagʻlar hisobidan qoplanadi. 36. Operator yer uchastkasiga boʻlgan mulk huquqini davlat roʻyxatidan oʻtkazish toʻgʻrisidagi koʻchirmani olgandan soʻng uni avtomatik ravishda gʻolibning shaxsiy kabinetiga yuboradi. Agar auksion gʻolibi qonunchilik hujjatlarida belgilangan tartibda yer uchastkasi narxini boʻlib-boʻlib toʻlash imkoniyatidan foydalanish istagini bildirsa, unga koʻchirmani olgan kundan boshlab buyurtmachi bilan yozma shaklda shartnoma imzolash uchun 5 ish kunlik muddat beriladi. Bunda, auksion gʻolibi tomonidan shartnoma imzolanmasa va/yoki shartnoma imzolangandan soʻng toʻlash rad etilsa (toʻlov oʻz vaqtida amalga oshirilmasa) auksion natijalari toʻgʻrisidagi bayonnoma, mulk huquqi uchun rasmiylashtirilgan davlat orderi oʻz kuchini yoʻqotgan hisoblanadi hamda bu haqda buyurtmachi oʻzining “YERELEKTRON” AATdagi kabineti orqali Davlat kadastrlar palatasini koʻchmas mulk obyektlariga boʻlgan huquqlarini davlat roʻyxatidan oʻtkazilganligi toʻgʻrisidagi koʻchirmani bekor qilishi toʻgʻrisida hamda operatorni yer uchastkasini takroriy elektron onlayn-auksion savdolariga chiqarish boʻyicha xabardor qiladi. Operator xabarnoma kelib tushgan vaqtda avtomatik ravishda auksion gʻolibini savdo natijalarini oʻz kuchini yoʻqotgan deb topilishi mumkinligi toʻgʻrisida auksion gʻolibini shaxsiy kabineti orqali xabardor qiladi. Auksion gʻolibi tomonidan xabarnoma kelib tushgan vaqtdan boshlab besh kalendar kuni mobaynida ushbu kelishuv rad etilgan taqdirda, operator tomonidan buyurtmanoma buyurtmachiga qaytariladi, kelishuv tasdiqlangan yoki munosabat bildirilmagan taqdirda, yer uchastkasi takroriy elektron onlayn-auksion savdolariga chiqariladi. Auksion gʻolibi shaxsiy kabinetiga yuborilgan xabarnoma bilan oʻz vaqtida tanishmaganligi hamda buyurtmachi tomonidan xabarnomaga kiritilayotgan maʼlumotlar haqqoniyligi uchun operator javobgar hisoblanmaydi. 37. Davlat orderi yoki yer uchastkasining ijara shartnomasi asosida filial tuman (shahar) qurilish boʻlimi bilan birgalikda uch ish kuni mobaynida yer uchastkasi chegaralarini joyida (naturada) belgilaydi. Yer uchastkasi chegaralarini kiritgan holda yer uchastkasi chegaralarini joyida (naturada) belgilash dalolatnomasini tayyorlash ishlarini bajarish uchun bazaviy hisoblash miqdorining ikki baravari miqdorida haq undiriladi va lotni sotishdan tushgan mablagʻlar hisobidan qoplanadi. 38. Ajratilgan yer uchastkasida qurilishni boshlashga faqat yer uchastkasiga boʻlgan huquq davlat roʻyxatidan oʻtkazilgandan keyin yoʻl qoʻyiladi. 39. Buyurtmachi operatordan yer uchastkalarini ijara va mulk huquqi asosida sotishdan tushgan mablagʻlarni bir ish kuni ichida quyidagilarga yoʻnaltiradi: a) 1 foizi — qurilish organlari xodimlarini moddiy ragʻbatlantirish va moddiy-texnik bazasini mustahkamlash uchun Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmalari hisobvaragʻiga; b) ushbu Nizomning 30 va 35-bandlarida nazarda tutilgan miqdorda — tegishli Davlat kadastrlari palatasining hududiy boshqarmasiga, uning 10 foizi Kadastr agentligining budjetdan tashqari jamgʻarmasining maxsus gʻaznachilik hisobvaragʻiga (4014); v) yer uchastkasi chegaralarini kiritgan holda yer uchastkasi chegaralarini joyida (naturada) belgilash dalolatnomasini tayyorlash ishlarini bajarish uchun mazkur Nizomning 37-bandida nazarda tutilgan mablagʻlar quyidagicha taqsimlanadi: bazaviy hisoblash miqdorining bir baravari miqdoridagi mablagʻ — tegishli ravishda Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmalari bank hisobvaragʻiga; bazaviy hisoblash miqdorining bir baravari miqdoridagi mablagʻ — tegishli Kadastr agentligi Davlat kadastrlari palatasining hududiy boshqarmasi hisobvaragʻiga; g) 10 foizi — “YERELEKTRON” AATni texnik koʻllab-quvvatlash va uni yuritish bilan bogʻliq shtat birliklarini saqlash uchun Davlat kadastrlari palatasining bank hisobvaragʻiga (bunda mazkur xarajatlar uchun yer uchastkalarini elektron onlayn-auksion orqali realizatsiya qilish hisobidan yoʻnaltirilgan mablagʻlar miqdori bir kalendar yilda bazaviy hisoblash miqdorining yuz ming baravaridan oshmasligi lozim); d) baholashdan oʻtkazish, shuningdek master-rejani ishlab chiqish boʻyicha koʻrsatgan xizmatlari uchun mustaqil baholovchi va professional loyiha tashkiloti bilan tuzilgan shartnomaga muvofiq ularning bank hisobvaragʻiga; e) yer uchastkasi va unga tutash hududning yer osti kommunikatsiyalari aks ettirilgan topografik xaritasini tayyorlaganligi uchun shartnoma asosida loyiha qidiruv tashkilotining bank hisobvaragʻiga; j) qolgan mablagʻlarning: 50 foizi — Qoraqalpogʻiston Respublikasi respublika budjeti, viloyatlarning viloyat budjetlari va Toshkent shahrining shahar budjeti maxsus gʻazna hisobvaraqlariga ularning qoʻshimcha manbalari sifatida yoʻnaltiriladi va uning 30 foizi — yer uchastkalari davlat organlari, muassasalari va korxonalari foydalanishida boʻlgan va ularning tashabbusi bilan elektron onlayn-auksionga qoʻyilgan taqdirda — ushbu davlat organlari va tashkilotlariga, qolgan hollarda — jismoniy va yuridik shaxslarga yetkazilgan mulkiy zararlarni kompensatsiya qilish boʻyicha hududiy maqsadli jamgʻarmaga, 70 foizi — Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari huzuridagi Tadbirkorlik infratuzilmasini rivojlantirish jamgʻarmasiga yoʻnaltiriladi; 50 foizi — mazkur yer uchastkalari joylashgan tuman (shahar)lar budjetiga ularning qoʻshimcha manbalari sifatida oʻtkaziladi. 40. Kichik sanoat, yoshlar sanoat va tadbirkorlik zonalari (keyingi oʻrinlarda — KSYOSTZ) hududidagi yer uchastkalarini elektron onlayn-auksion orqali realizatsiya qilish, yer ijara shartnomasini tuzish, yer uchastkasiga mulk huquqini beruvchi davlat orderini rasmiylashtirish ushbu bobda nazarda tutilgan qoidalarni inobatga olgan holda mazkur nizomda belgilangan tartibda amalga oshiriladi. 41. Jismoniy va yuridik shaxslarga KSYOSTZ hududidagi yer uchastkalari ularning bosh rejasiga muvofiq elektron onlayn-auksion orqali realizatsiya qilinadi. Bunda: yer uchastkalarini bosh rejada nazarda tutilgan lotlar asosida auksionga chiqarish boʻyicha takliflar tuman (shahar) qurilish boʻlimiga kichik va yoshlar sanoat zonalarini boshqarish boʻyicha yagona direksiya (keyingi oʻrinlarda — yagona direksiya) tomonidan kiritiladi; yer uchastkasi yer uchastkalarini tanlash materiallarini kelishish, xulosalar olish va maʼlumotlar taqdim etish uchun mazkur nizomning 15-bandida nazarda tutilgan tashkilotlarga yuborish talab etilmaydi. 42. Auksionga chiqariladigan yer uchastkasining huquq turi tuman (shahar) hokimligi tomonidan yagona direksiya taklifiga asosan belgilanadi. 43. Yer uchastkalarini elektron onlayn-auksion orqali realizatsiya qilishdan kelib tushgan pul mablagʻlari mazkur nizomning 39-bandi “a” — “e” kichik bandlarida nazarda tutilgan, haqiqatda qilingan xarajatlar chegirib qolingan holda yagona direksiyaga oʻtkaziladi. 44. Prokuratura organlari va adliya organlari ushbu Nizom talablariga davlat organlari va boshqa tashkilotlar tomonidan soʻzsiz rioya etilishi boʻyicha tizimli nazorat va monitoringni amalga oshiradi. Tizimli nazorat va monitoring yer uchastkasi materiallarini tayyorlash jarayoniga aralashmasdan, “YERELEKTRON” AAT orqali amalga oshiriladi. 45. Prokuratura va adliya organlari yer uchastkasi materiallarini tayyorlashning qonuniyligini taʼminlaydi va yer uchastkasi materiallarini tayyorlash jarayonining huquqni qoʻllash amaliyotini, shu jumladan, vakolatli tashkilotlar tomonidan kelishuvni rad etish va salbiy xulosa berishning qonuniyligini, normativ-huquqiy hujjatlarni notoʻgʻri yoki qarama-qarshi qoʻllash amaliyotini, shuningdek, huquqni qoʻllash amaliyotida huquqbuzarlik sodir etilishiga olib keladigan salbiy omillarni, sabab va sharoitlarni bartaraf etish usullarini oʻrganadi. 46. Ushbu Nizomda nazarda tutilgan tartibni buzish davlat xizmatlari koʻrsatish talablari va tartibini buzish hisoblanadi. 47. Ushbu Nizomda nazarda tutilgan tartib buzilishi aniqlangan taqdirda, adliya organlari Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil devoniga yoxud prokuratura organlariga tasdiqlovchi zarur materiallarni yuboradi. 48. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Muddatlar 1-bosqich Tuman (shahar) qurilish boʻlimiDavlat kadastrlari palatasining tuman (shahar) filiali 1. Hududlar va aholi punktlari, shaharsozlik hujjatlari, shu jumladan master-rejalari shuningdek, jismoniy va yuridik shaxslarning “YERELEKTRON” AATning ochiq elektron portali orqali yuborilgan takliflarini koʻrib chiqish natijalari asosida tadbirkorlik va shaharsozlik faoliyati uchun berish mumkin boʻlgan yer uchastkalari boʻyicha yer tanlash materiallaridan iborat takliflarni tayyorlaydi. 2. Yer uchastkalari boʻyicha yer tanlash materiallaridan iborat takliflarni tayyorlash natijasi boʻyicha “YERELEKTRON” AAT orqali tuman (shahar) hokimligiga kiritib boradi. Doimiy ravishda Hududlar va aholi punktlarining shaharsozlik hujjatlari mavjud boʻlmagan holatlarda filial bilan birgalikda ishlab chiqilgan yer uchastkalari boʻyicha takliflar tegishli hududiy arxitektura va shaharsozlik kengash bilan kelishiladi. 2-bosqich Tuman (shahar) hokimligi Kadastr yigʻmajildini rasmiylashtirish uchun buyurtmani shakllantiradi va uni elektron hujjat almashinuvi yoʻli bilan filialga yuboradi. 1 ish kuni 3-bosqich Davlat kadastrlari palatasining tuman (shahar) filiali Kadastr yigʻmajildini tayyorlash uchun har bir yer uchastkasi boʻyicha tanlash materiallarini shakllantiradi, yer uchastkasiga oʻziga xos raqam beradi va ularni “YERELEKTRON” AATga joylashtiradi. 3 ish kuni 4-bosqich Hududlar va inshootlardan rejim asosida foydalanadigan hamda ularni ekspluatatsiya qiladigan tashkilotlar Elektron raqamli imzo bilan tasdiqlagan holda materiallarni kelishadi yoki kelishishni rad etadi. Kelishuv rad etilganda sohaga oid qonunchilik hujjatlari normalariga havolalar qilingan holda yer uchastkasini tadbirkorlik va shaharsozlik faoliyati uchun ajratish imkoni yoʻqligining asoslangan sabablari koʻrsatiladi hamda mazkur yer uchastkalari aynan qaysi jihatdan ushbu normalarga muvofiq emasligi aks ettiriladi. 3 ish kuni Yongʻin xavfsizligi boʻlimlari, Toshkent shahrida — yongʻin xavfsizligi boshqarmasi Davlat yoʻl harakati xavfsizligi xizmati hududiy organlari Transport vazirligi huzuridagi Avtomobil yoʻllari qoʻmitasining Qoraqalpogʻiston Respublikasi va viloyatlar avtomobil yoʻllari bosh boshqarmalari Qoraqalpogʻiston Respublikasi Turizm va madaniy meros vazirligi, viloyatlar va Toshkent shahar turizm va madaniy meros bosh boshqarmalari Qoraqalpogʻiston Respublikasi Ekologiya va atrof-muhitni muhofaza qilish qoʻmitasi, viloyatlar va Toshkent shahar ekologiya va atrof-muhitni muhofaza qilish boshqarmalari, Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik agentligi va uning hududiy boʻlinmalari Yer uchastkasi boʻyicha tegishli xulosa tuzadi, uni elektron shaklda “YERELEKTRON” AATga kiritadi va elektron raqamli imzo bilan tasdiqlaydi. Muhandislik-kommunikatsiya tarmoqlaridan foydalanuvchi tashkilotlar YERELEKTRON” AAT orqali har bir yer uchastkasi boʻyicha qurilish obyektini tashqi muhandislik-kommunikatsiya tarmoqlariga ulash mumkin boʻlgan quvvatlar toʻgʻrisida maʼlumotlarni ulardan foydalanuvchi tashkilotlarga taqdim etadi. 5-bosqich Davlat kadastrlari palatasining tuman (shahar) filiali Yer uchastkasi boʻyicha tuman (shahar) qurilish boʻlimi va barcha vakolatli tashkilotlardan ijobiy xulosalar hamda topografik xarita “YERELEKTRON” AATga joylashtirilgandan soʻng, kadastr yigʻmajildini tayyorlaydi va tuman (shahar) hokimligiga yuboradi. 4 ish kuni 6-bosqich Tuman (shahar) hokimligi 1. “E-qaror” tizimida qaror loyihasini ishlab chiqadi, kelishadi va roʻyxatdan oʻtkazadi hamda “Kadastr va roʻyxatdan oʻtkazish integratsiyalashgan axborot tizimi” orqali mulk huquqi bilan yer uchastkasiga boʻlgan huquqni davlat roʻyxatidan oʻtkazish uchun tegishli Davlat kadastrlari palatasining Qoraqalpogʻiston Respublikasi, viloyatlar va Toshkent shahar boshqarmalariga yuboradi. 2. Quyidagilarni belgilaydi va “YERELEKTRON” AATga kiritadi: auksionga chiqariladigan boʻsh turgan yer uchastkasining huquq turini; yer uchastkasi boʻyicha yoki undan foydalanishga nisbatan mavjud cheklovlarni; auksionga ijara huquqi bilan chiqariladigan yer uchastkasi boʻyicha ijara muddati va tegishli hokim tomonidan ERI orqali imzolangan ijara shartnomasining loyihasini. 2 ish kuni 7-bosqich Davlat kadastrlari palatasining hududiy boshqarmasi 1. Buyurtmada koʻrsatilgan yer uchastkasi maʼlumotlarining Koʻchmas mulkka boʻlgan huquqlarning davlat reyestridagi maʼlumotlarga muvofiqligini tekshiradi. 2. Yer uchastkasiga nisbatan taqiqning yoki xatlovning mavjudligini tekshiradi. 3. Tegishli tuman (shahar) hokimligi nomiga yer uchastkasiga boʻlgan huquqini davlat roʻyxatidan oʻtkazadi va koʻchirmani “YERELEKTRON” AATga kiritadi. 2 ish kuni 8-bosqich Davlat aktivlarini boshqarish agentligining hududiy boshqarmasi (Mulk huquqi boʻlganda) Yer uchastkasi mulk huquqi bilan auksionga chiqarilgandan soʻng: 1. Eng yaxshi takliflarni tanlash orqali baholovchi tashkilotni aniqlash, u bilan shartnoma tuzish, yer uchastkasining bozor qiymatini aniqlash ishlarining tashkil etilishini taʼminlaydi. 2. Baholash tashkiloti tomonidan tayyorlangan hisobot asosida “YERELEKTRON” AATga yer uchastkasining boshlangʻich narxini kiritadi. 7 ish kuni Davlat soliq xizmati organlari (Ijara huquqi boʻlganda) Har bir tuman (shahar) uchun yer uchastkasiga ijara ?uquqining minimal qiymati “YERELEKTRON” AATga kiritiladi. “YERELEKTRON” AAT avtomatik ravishda tegishli tuman (shahar) uchun belgilangan yer uchastkasiga ijara huquqining minimal qiymati asosida auksionga chiqarilayotgan yer uchastkasini boshlangʻich qiymatini belgilaydi. 1 ish kuni 9-bosqich “YERELEKTRON” AAT Yer uchastkalarini boshlangʻich qiymati toʻgʻrisidagi maʼlumotlar “YERELEKTRON” AATga kiritilganidan soʻng, buyurtmachi tomonidan avtomatik ravishda auksionga qoʻyish uchun operatorga yuboriladi. Avtomatik ravishda 10-bosqich Tuman (shahar) hokimligi Yer uchastkasini auksionga chiqarish toʻgʻrisidagi maʼlumotlar ommaviy axborot vositalarida hamda tuman (shahar) hokimligi va Davlat aktivlarini boshqarish agentligining Internet jahon axborot tarmogʻidagi rasmiy veb-saytlarida eʼlon qilinadi. 2 ish kuni Davlat aktivlarini boshqarish agentligi 11-bosqich Oʻzbekiston Respublikasi fuqarolari va yuridik shaxslari Yer uchastkasini realizatsiya qilish boʻyicha auksionda Oʻzbekiston Respublikasi Vazirlar Mahkamasi tomonidan belgilangan tartiblarga muvofiq ishtirok etadi. Belgilangan muddatda 12-bosqich Auksion gʻolibi (Ijara huquqi boʻlganda) 1. Auksion natijalari toʻgʻrisidagi bayonnoma tushgan kundan boshlab ijara shartnomasini elektron raqamli imzo bilan tasdiqlaydi. 2. Ijara shartnomasi taraflar tomonidan imzolangandan soʻng, avtomatik ravishda “YERELEKTRON” AAT orqali Davlat kadastrlari palatasining hududiy boshqarmasiga yuboriladi. 10 ish kuni Davlat aktivlarini boshqarish agentligining hududiy boshqarmasi (Mulk huquqi boʻlganda) Auksion savdosi natijalari toʻgʻrisidagi bayonnomani olgan kundan boshlab belgilangan shaklda yer uchastkasiga mulk huquqini beruvchi davlat orderini rasmiylashtiradi, belgilangan shaklda uni oʻzining ERI bilan tasdiqlaydi va auksion gʻolibining shaxsiy kabinetiga hamda “YERELEKTRON” AAT orqali Davlat kadastrlari palatasining hududiy boshqarmasiga yuboradi. 1 ish kuni 13-bosqich Davlat kadastrlari palatasining hududiy boshqarmasi Yer uchastkalariga boʻlgan huquqlarni davlat roʻyxatidan oʻtkazish davlat orderi tushgan kundan boshlab amalga oshiriladi. Koʻchmas mulk obyektlariga boʻlgan huquqlarning davlat reyestridan yer uchastkasiga mulk huquqi yoki ijara huquqi davlat roʻyxatidan oʻtkazilganligi toʻgʻrisidagi koʻchirma operatorga “YERELEKTRON” AAT orqali auksion gʻolibiga belgilangan tartibda taqdim etish uchun yuboriladi. 2 ish kuni 14-bosqich Operator Yer uchastkasiga boʻlgan ijara yoki mulk huquqini davlat roʻyxatidan oʻtkazish toʻgʻrisidagi koʻchirmani olgandan soʻng uni gʻolibning shaxsiy kabinetiga yuboradi. Avtomatik ravishda 15-bosqich Davlat kadastrlari palatasining tuman (shahar) filiali va tuman (shahar) qurilish boʻlimi Yer uchastkasi chegaralarini joyida (naturada) belgilaydi va yer uchastkasini naturada koʻrsatadi. 3 ish kuni 3. Qarorga 3-ilovada: 3-bandning sakkizinchi xatboshisi quyidagi tahrirda bayon etilsin: “loyiha-qidiruv tashkiloti — tegishli ravishda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan davlat xaridlari toʻgʻrisidagi qonunchilikka muvofiq uch tomonlama (Qoraqalpogʻiston Respublikasi Vazirlar Kengashi va hokimliklar — buyurtmachi, Davlat aktivlarini boshqarish agentligining hududiy boshqarmasi — xizmat xarajatlarini toʻlovchi va loyiha-qidiruv tashkiloti — buyurtmani bajaruvchi) shartnoma boʻyicha jalb qilinadigan loyiha-qidiruv tashkiloti”; 6-bandi quyidagi tahrirda bayon etilsin: “6. Oʻzbekiston Respublikasi Davlat aktivlarini boshqarish agentligining hududiy boshqarmalari yer uchastkasini auksionga chiqarishda buyurtmachi hisoblanadi”; 16-band quyidagi tahrirda bayon etilsin: “16. Davlat aktivlarini boshqarish agentligining hududiy boshqarmasi yetti ish kunida: eng yaxshi takliflarni tanlash orqali baholovchi tashkilotni aniqlash, ular bilan shartnoma tuzish hamda yer uchastkasining bozor qiymatini aniqlash ishlari tashkil etilishini taʼminlaydi; baholash tashkiloti tomonidan tayyorlangan hisobot asosida “YERELEKTRON” AATga yer uchastkasining boshlangʻich qiymatini kiritadi. Bunda bitta uy-joy massivida joylashgan bir necha lotga boʻlib auksionga qoʻyiladigan yer uchastkalari uchun bir xil boshlangʻich narx belgilanishi mumkin”; 25-band quyidagi tahrirda bayon etilsin: “25. Buyurtmachi yer uchastkasini sotishdan tushgan mablagʻni bir ish kuni ichida quyidagilarga yoʻnaltiradi: a) ushbu Nizomning 20-bandida nazarda tutilgan miqdorda — tegishli Davlat kadastrlari palatasining hududiy boshqarmasiga, uning 10 foizi Kadastr agentligining budjetdan tashqari jamgʻarmasining maxsus gʻaznachilik hisobvaragʻiga (4014); b) yer uchastkasi chegaralarini kiritgan holda yer uchastkasi chegaralarini joyida (naturada) belgilash dalolatnomasini tayyorlash ishlarini bajarish uchun mazkur Nizomning 22-bandida nazarda tutilgan mablagʻlar quyidagicha taqsimlanadi: bazaviy hisoblash miqdorining bir baravari miqdoridagi mablagʻ — tegishli ravishda Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmalari bank hisobvaragʻiga; bazaviy hisoblash miqdorining bir baravari miqdoridagi mablagʻ — tegishli Kadastr agentligi Davlat kadastrlari palatasining hududiy boshqarmasi hisobvaragʻiga; v) 10 foizi — “YERELEKTRON” AATni texnik qoʻllab-quvvatlash va uni yuritish bilan bogʻliq shtat birliklarini saqlash uchun Davlat kadastrlari palatasining bank hisobvaragʻiga (bunda mazkur xarajatlar uchun yer uchastkalarini elektron onlayn-auksion orqali realizatsiya qilish hisobidan yoʻnaltirilgan mablagʻlar miqdori bir kalendar yilda bazaviy hisoblash miqdorining yuz ming baravaridan oshmasligi lozim); g) baholash oʻtkazish boʻyicha koʻrsatgan xizmatlari uchun mustaqil baholovchi tashkilot bilan tuzilgan shartnomaga muvofiq ularning bank hisobvaragʻiga; d) yer uchastkasi va unga tutash hududning yer osti kommunikatsiyalari aks ettirilgan topografik xaritasini tayyorlaganligi uchun shartnoma asosida loyiha qidiruv tashkilotining bank hisobvaragʻiga; e) qolgan mablagʻlarning: 50 foizi — Qoraqalpogʻiston Respublikasi respublika budjeti, viloyatlarning viloyat budjetlari va Toshkent shahrining shahar budjeti maxsus gʻazna hisobvaraqlariga ularning qoʻshimcha manbalari sifatida yoʻnaltiriladi va uning 30 foizi — yer uchastkalari davlat organlari, muassasalari va korxonalari foydalanishida boʻlgan va ularning tashabbusi bilan elektron onlayn-auksionga qoʻyilgan taqdirda-ushbu davlat organlari va tashkilotlariga, qolgan hollarda — jismoniy va yuridik shaxslarga yetkazilgan mulkiy zararlarni kompensatsiya qilish boʻyicha hududiy maqsadli jamgʻarmaga, 70 foizi — Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari huzuridagi Tadbirkorlik infratuzilmasini rivojlantirish jamgʻarmasiga yoʻnaltiriladi; 50 foizi — mazkur yer uchastkalari joylashgan tuman (shahar)lar budjetiga ularning qoʻshimcha manbalari sifatida oʻtkaziladi”; 1-ilovaning 8-bosqichi quyidagi tahrirda bayon etilsin: “ 8-bosqich Davlat aktivlarini boshqarish agentligining hududiy boshqarmasi 1. Eng yaxshi takliflarni tanlash orqali baholovchi tashkilotni aniqlash, ular bilan shartnoma tuzish hamda yer uchastkasining bozor qiymatini aniqlash ishlari tashkil etilishini taʼminlaydi; 2. Baholash tashkiloti tomonidan tayyorlangan hisobot asosida “YERELEKTRON” AATga yer uchastkasining boshlangʻich qiymatini kiritadi. 7 ish kuni ”.